|  |  |
| --- | --- |
|  **Εικόνα που περιέχει clipart  Περιγραφή που δημιουργήθηκε αυτόματα** |  |
| **ΕΛΛΗΝΙΚΗ ΔΗΜΟΚΡΑΤΙΑ** | **Μελίσσια, 10/4/ 2025** |
| **ΠΕΡΙΦΕΡΕΙΑ ΑΤΤΙΚΗΣ**  | **Αρ. πρωτ.: 7785/2432** |
| **ΔΗΜΟΣ ΠΕΝΤΕΛΗΣ**  |  |
| Ταχ. διεύθυνση: : Καλαμβόκη 2αΤ.Κ.: 15127Πληρ.: Σαπουνά ΘεοδώραΤηλ.: 21320200017Ε-mail: sapouna@penteli.gov.gr |

**ΠΕΡΙΛΗΨΗ ΔΙΑΚΗΡΥΞΗΣ**

**ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΕΘΝΟΥΣ ΔΙΑΓΩΝΙΣΜΟΥ**

**ΓΙΑ ΤΗΝ ΠΡΟΜΗΘΕΙΑ ΜΕ ΤΙΤΛΟ:**

**«Δράσεις Ψηφιακού Μετασχηματισμού του Δήμου Πεντέλης»**

**Η Δήμαρχος Πεντέλης**

Προκηρύσσει Ανοικτό Ηλεκτρονικό διεθνή διαγωνισμό με σφραγισμένες προσφορές και με κριτήριο κατακύρωσης **την πλέον συμφέρουσα από οικονομική άποψη προσφορά αποκλειστικά βάσει βέλτιστης σχέσης ποιότητας – τιμής**, για την προμήθεια με τίτλο **«Δράσεις Ψηφιακού Μετασχηματισμού του Δήμου Πεντέλης» και MIS 6003016.**

Η συνολική εκτιμώμενη αξία ανέρχεται στο ποσό των **812.068,00€ συμπεριλαμβανομένου Φ.Π.Α. 24% (Καθαρή αξία: 654.893,55€ και Φ.Π.Α. 24 % ποσού 157.174,45€).**

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης με Πιστώσεις του Προγράμματος Δημοσίων Επενδύσεων (Συλλογική Απόφαση Ένταξης, αριθ. ενάριθ. έργου 2024ΣΕ26370044). Η σύμβαση χρηματοδοτείται από την Ευρωπαϊκή Ένωση (ΕΤΠΑ) και από εθνικούς πόρους μέσω του ΠΔΕ. Η δαπάνη για την εν λόγω σύμβαση βαρύνει την με Κ.Α.: 69-7134.005 σχετική πίστωση του τακτικού προϋπολογισμού του οικονομικού έτους 2025 του Φορέα.

Η σύμβαση περιλαμβάνεται στο υποέργο Νο 2 της Πράξης : «Ανάπτυξη Εφαρμογών Έξυπνων Πόλεων και Τεχνολογιών για το Διαδίκτυο των Αντικειμένων (ΙΟΤ) του Δήμου Πεντέλης» η οποία έχει ενταχθεί στο Πρόγραμμα «Ψηφιακός Μετασχηματισμός» 2021-2027 με βάση την Απόφαση Ένταξης με αρ. πρωτ. 1685/12.07.2024 του Υπουργείου Ψηφιακής Διακυβέρνησης και έχει λάβει κωδικό MIS 6003016.

Αντικείμενο της σύμβασης είναι ο ψηφιακός μετασχηματισμός του Δήμου Πεντέλης με τον σχεδιασμό, την προμήθεια και την εγκατάσταση εφαρμογών και τεχνολογικών μέσων που θα βελτιώσουν τη διαχείριση και λειτουργικότητα του αστικού περιβάλλοντος του δήμου, παρέχοντας πιο αποδοτικές, καινοτόμες και υψηλής ποιότητας υπηρεσίες, προς όφελος των κατοίκων, των επισκεπτών και των επιχειρήσεων.

Αναλυτική περιγραφή του φυσικού και οικονομικού αντικειμένου της σύμβασης δίδεται στη μελέτη της υπηρεσίας.

Τα CPV των προς προμήθεια ειδών είναι :

TMHMA 1:

* 48600000-4- Πακέτα λογισμικού βάσεων δεδομένων και λειτουργικών συστημάτων
* 51500000-7: Υπηρεσίες εγκατάστασης μηχανημάτων και εξοπλισμού
* 72314000-9: Υπηρεσίες συλλογής και διαταξινόμησης δεδομένων
* 72300000-8: Υπηρεσίες δεδομένων
* 79999100-4: Υπηρεσίες σάρωσης
* 79131000-1: Υπηρεσίες τεκμηρίωσης
* 72254100-1: Υπηρεσίες δοκιμής συστημάτων πληροφορικής
* 80533100-0: Υπηρεσίες εκπαίδευσης στον τομέα της πληροφορικής

TMHMA 2:

* 48600000-4- Πακέτα λογισμικού βάσεων δεδομένων και λειτουργικών συστημάτων
* 51500000-7: Υπηρεσίες εγκατάστασης μηχανημάτων και εξοπλισμού
* 72254100-1: Υπηρεσίες δοκιμής συστημάτων πληροφορικής
* 80533100-0: Υπηρεσίες εκπαίδευσης στον τομέα της πληροφορικής

TMHMA 3:

* 48600000-4- Πακέτα λογισμικού βάσεων δεδομένων και λειτουργικών συστημάτων
* 72254100-1: Υπηρεσίες δοκιμής συστημάτων πληροφορικής
* 80533100-0: Υπηρεσίες εκπαίδευσης στον τομέα της πληροφορικής

Προσφορές υποβάλλονται για ένα ή περισσότερα ή για όλα τα τμήματα από τον κάθε προσφέροντα. Ο μέγιστος αριθμός ΤΜΗΜΑΤΩΝ που μπορεί να ανατεθεί σε έναν προσφέροντα ορίζεται σε (3) τρία.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.) µέσω της διαδικτυακής πύλης www.promitheus.gov.gr του συστήματος.

**Καταληκτική ημερομηνία** υποβολής προσφορών ορίζεται η **16/5/2025 ημέρα Παρασκευή και ώρα 10:00.**

**Η αποσφράγιση** των προσφορών θα γίνει στις **23/5/2025 ημέρα Παρασκευή και ώρα 10:00.**

Προκήρυξη της σύμβασης απεστάλη με ηλεκτρονικά μέσα για δημοσίευση στις **10/4/2025** στην Υπηρεσία Εκδόσεων της Ευρωπαϊκής Ένωσης.

Το πλήρες κείμενο της Διακήρυξης θα καταχωρηθεί στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

Η Περίληψη θα δημοσιευτεί και στον Ελληνικό Τύπο, σύμφωνα με το άρθρο 66 του Ν. 4412/2016.

Περίληψη της Διακήρυξης όπως προβλέπεται στην περίπτωση 16 της παραγράφου 3 του άρθρου 76 του Ν. 4727/2020, θα αναρτηθεί στο διαδίκτυο, στον ιστότοπο http://et.diavgeia.gov.gr (ΠΡΟΓΡΑΜΜΑ ΔΙΑΥΓΕΙΑ).

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL): https://penteli.gov.gr/

Το πλήρες κείμενο της παρούσας Διακήρυξης θα καταχωρηθεί ακόμη και στη διαδικτυακή πύλη του Ε.Σ.Η.ΔΗ.Σ. : <http://www.promitheus.gov.gr> όπου η σχετική ηλεκτρονική διαδικασία σύναψης σύμβασης στην πλατφόρμα ΕΣΗΔΗΣ έλαβε Συστημικό Αύξοντα Αριθμό :

370386 για το ΤΜΗΜΑ 1

370397 για το ΤΜΗΜΑ 2

370402 για το ΤΜΗΜΑ 3

Η διενέργεια του διαγωνισμού διέπεται από τις σχετικές διατάξεις του Ν.4412/2016 [δημόσιες συμβάσεις έργων, προμηθειών και υπηρεσιών- προσαρμογή στις οδηγίες 2014/24/ΕΕ και 2014/25/ΕΕ].

Δικαίωμα συμμετοχής στον διαγωνισμό έχουν όλα τα φυσικά ή νομικά πρόσωπα και ενώσεις οικονομικών φορέων, που υποβάλλουν κοινή προσφορά.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη, είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

Δεν επιτρέπονται εναλλακτικές προσφορές.

Ο χρόνος ισχύος των προσφορών είναι για διάστημα **δώδεκα (12) μηνών από την επόμενη της καταληκτικής ημερομηνίας υποβολής προσφορών**.

Οι ενδιαφερόμενοι προκειμένου να λάβουν μέρος στο διαγωνισμό πρέπει να καταθέσουν με την προσφορά τους εγγύηση συμμετοχής ποσοστού **(2%)** επί της εκτιμώμενης αξίας της σύμβασης χωρίς το Φ.Π.Α., ήτοι έντεκα χιλιάδες επτακόσιες τριάντα τρεις και είκοσι εννέα ευρώ (11.733,29€) για το τμήμα 1, χίλια ευρώ και σαράντα δύο λεπτά (1.042,00€) για το τμήμα 2 και τριακόσια είκοσι δύο ευρώ και πενήντα οκτώ λεπτά (322,58€) για το τμήμα 3.

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης και κατατίθεται μέχρι και την υπογραφή του συμφωνητικού.

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ΕΑΔΗΣΥ, σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Για περισσότερες πληροφορίες οι ενδιαφερόμενοι μπορούν να υποβάλλουν αιτήματα στην ηλεκτρονική πλατφόρμα [**www.promitheus.gov.gr**](http://www.promitheus.gov.gr/)**,** του ΕΣΗΔΗΣ το αργότερο δέκα (10) ημέρες πριν από την καταληκτική ημερομηνία υποβολής προσφορών.

**Η ΔΗΜΑΡΧΟΣ ΠΕΝΤΕΛΗΣ**

**ΑΝΑΣΤΑΣΙΑ ΚΟΣΜΟΠΟΥΛΟΥ**